Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: — a szabálysértésekről szóló 1999. évi LXIX. törvény
Paragraph Index: 51

d) Büntetőeljárási jogból: Ismerje: — büntetőeljárás alapelveit, azok szerepét; — büntetőeljárás alanyait; — a terhelt, a tanú, a védő, a sértett, a szakértő, a magánvádló, a magánfél az egyéb érdekeltek és ezek képviselőinek jogait; — a bizonyítás eszközeit és azokra vonatkozó szabályokat; — a büntetőeljárás megindítását és szakaszait; — a bejelentés, a feljelentés alapján a nyomozó hatóság intézkedéseit; — a nyomozás befejezésének feltételeit és következményeit. Legyen jártas: — az ártatlanság vélelmére és a jogorvoslati jogosultság alapelvére, lehetőségeire vonatkozó előírások értelmezésében; — a tárgyi bizonyítási eszközökre és az okiratra vonatkozó szabályok alkalmazásában. 2.2. Kriminalisztikai ismeretekből: Ismerje: — a kriminalisztika tárgyát; — a krimináltaktika, krimináltechnika és a kriminálmetodika tárgyát, szerepét a kriminalisztikában; — a helyszín fogalmát, a helyszíni szemlére vonatkozó szabályokat; — a nyomrögzítés módjait. Legyen jártas: — a helyszín biztosításának követelményeiben; — a hátrahagyott nyomok megőrzésének módjaiban; — az adatgyűjtés módjaiban és a személyek kikérdezésének taktikájában; — a személy- és tárgyleírás követelményeiben és módjait illetően. 2.3. Pszichológiai ismeretekből: Ismerje: — a pszichológia szerepét a magánnyomozói munkában; — a kapcsolatteremtés és a kapcsolattartás megvalósításának lehetőségét, módjait; — az alapvető személyiségjegyeket és azok tipikus megnyilvánulási formáit; — a figyelem, a benyomáskeltés, az önfegyelem szerepét; — az emberi agresszió, az erőszak, a feszültség és a konfliktus feloldásának lehetőségeit, módjait; — a személyiség kulturáltságát jelentő külső és belső személyiségjegyeket; — a kulturált fellépés, a bizalomkeltés, a kapcsolatteremtés módjait. IV. A szakképesítés vizsgáztatási követelményei A magánnyomozói szakmai vizsgát a szakképzésről

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes